**Практыкаванне 14 – с4.**  **ТЭМА: «Апранемся па надвор’і»**

1. ***Намалюйце, як трэба апранацца ўлетку ў розных мясцінах. Патлумачце, чаму.***

|  |  |
| --- | --- |
| На Паўднёвым полюсе. | У пустыні Сахара. |
| На возеры Нарач. | У Налібоцкай пушчы. |

1. ***Гуляемся ў карэктара: шукаем і выкрэсліваем літару Н.***

|  |  |
| --- | --- |
| Набыла Настачка нажніцы  Краіць Наталлі нагавіцы.  Але Наталля падвяла:  У краме джынсы набыла.  Ды не сумуйце вы, нажніцы:  Ў нядзелю будзем шыць спадніцу! | ***Як называецца майстра, які шые вопратку? Абутак? Шапкі?*** |

1. ***Чыстагаворка:***

На дварэ халодна – апранайся цёпла,

На дварэ цяплей – апранайся лягчэй.

1. ***У гэтым вершы знайдзіце ўсе імёны, у кожным з іх замяніце 1 літару, каб атрымалася слова. Кіруйцеся сэнсам!***

ВОСЕНЬ ЗА ВАКНОМ

Ад самага ранку сяджу я за Мартай,

А лепей бы бегаў па восеньскім Марку.

Там піхты, як вострыя Вікі, стаяць,

Аліны лісточкі губляюць, трымцяць.

Пад вокнамі Лізы маўкліва сумуюць.

Марыны па вуліцы зрэдку шыбуюць.

А Петрык-гарэза лісты падымае

І проста ў ваконную Раду шпурляе.

1. ***А ці ведаеце вы…*** адкуль пайшло слова “восень”? (паводле Сцяпана Нефідовіча)

Слова “восень” ідзе ад слова “***асеняць***” – рабіць ***сень***, ***засень***, гэта значыць, рабіць халадок. Ад гэтага слова пайшло і слова “сені” – прыбудова пры хаце, дзе ўлетку прахалодна. Продкі дзялілі год на дзве пары – лета і зіму. А пераходны час, калі лета станавілася дажджлівым, халодным, прырода і людзі адчувалі надыход зімы, нашыя продкі называлі блізкімі па гучанні словамі. Так, у рускай мове - ***осень***, у беларускай - ***восень***, ва ўкраінскай - ***осінь***, у польскай - ***jesien***, у славацкай, славенскай і сербскай - ***jecen***, у балгарскай - ***есен***.

|  |
| --- |
| ***УВАГА!***  ***Наступныя заняткі 10.12.2017 – супольныя, пачынаем у 12. А ў 13 гадзін у нас госці – Біл і Бола!*** |

**Паглядзіце за вакно –**

**восень там стаіць даўно!**

**Нам надвор’е ні па чым –**

**апранацца мы бяжым.**

**Калі дзьме халодны ветрык –**

**апранаем цёплы швэдрык.**

**Ўсім  на вуліцу ахвота —**

**дружна абуваем боты.**

**Каб з прастудай не хадзіць,**

**трэба шалік закруціць,**

**Дожджык капаць пачынае –**

**тут жа шапкі надзяваем,**

**Стыне ў лужыне вадзіца – нацягнулі рукавіцы!**

**Апрануліся?**

**А хто не ўзгадаў пра паліто?**

**Зачыняем дзверы ў дом – і на вуліцу бягом!**